  Наталья Тетерина Пиналъёс удмурт алфавитэз мобильной телефонын шудон пыр дышетыны быгатозы. Кызьы вераз ивортодэтъя «Удмуртия» агентстволы шудонэз одӥгез кылдытӥсь Григорий Григорьев, «Удмурт алфавитэз» ватсэтъёсын магазинысь 30-тӥ шуркынмонысен кыскыны луоз. Та ватсэт нимысьтыз 3-7 аресъем пиналъёслы кылдытэмын. Шудон «платформер» амалъя лэсьтэмын – персонаж бызе но букваосты бича. Ортчем бераз нылпи материалэз юнматон понна заданиос лэсьтыны кулэ Григорий Григорьев, программист Удмурт кылэз дышетонъя ватсэт Азьмуртлэн грантъёсъя фондэз юрттэмен кылдытэмын. Ӵектосэз быдэстон понна коньдон «Шунды» огазеяськон но Удмуртиысь йӧскалык политикая министерство утӥзы. Григорий Григорьевлэн кылъёсызъя, шудонэз лэсьтонлы ог куать толэзь кошкиз. «Удмурт алфавит» шудонлы трейлер Программист пусйиз, шудыны тунсыко ке но, эсэпсэ чаклано. Ми анай-атайёслы ӵектом пиналъёссылы нуналаз 10-15 минут шудыны сётыны. Азьланяз, оло, кыӵе ке таймер приложение ватсалом Григорий Григорьев, программист Пусъём, Григорий Григорьев «Кылдысин: учим удмуртский» асдышетэз, «Удмуртско-русско-английский разговорник» ватсэтэз, удмурт кылэз тодӥсь но дышетӥсь нылпиослы «Чибори» ватсэтэз, Тол Бабаен «улэп» открыткаосты, «Дарт: ватсам дунне» ватсэтэз, смартфонъёслы финн-угор вераськон кылбугорез  кылдытон бордын ужаз.  Тегъёс: Дышетон Ижкар Удмуртия пиналъёс удмурткыл Шунды йӧскалыкполитикаяминистерство Технологиос  